CELEX: 22004D0178
Language: da
Date: 2004-12-03 00:00:00
Title: Afgørelse truffet af Det Blandede EØS-udvalg nr. 178/2004 af 3. december 2004 om ændring af protokol 21 (om gennemførelse af konkurrencereglerne for virksomheder) og protokol 23 (om samarbejde mellem tilsynsmyndighederne) til EØS-aftalen

26.5.2005   
            
            
               DA
            
            
               Den Europæiske Unions Tidende
            
            
               L 133/35
            
         
      AFGØRELSE TRUFFET AF DET BLANDEDE EØS-UDVALG
   
   Nr. 178/2004
   af 3. december 2004
   om ændring af protokol 21 (om gennemførelse af konkurrencereglerne for virksomheder) og protokol 23 (om samarbejde mellem tilsynsmyndighederne) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Protokol 21 til aftalen blev ændret ved afgørelse nr. 130/2004 truffet af Det Blandede EØS-udvalg den 24. september 2004 (1).
            
         
               (2)
            
            
               Protokol 23 til aftalen blev ændret ved afgørelse nr. 130/2004 truffet af Det Blandede EØS-udvalg den 24. september 2004.
            
         
               (3)
            
            
               Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens artikel 81 og 82 (2) bør indarbejdes i aftalen.
            
         
               (4)
            
            
               Forordning (EF) nr. 773/2004 ophæver Kommissionens forordning (EF) nr. 3385/94 (3), (EF) nr. 2842/98 (4) og (EF) nr. 2843/98 (5), der er indarbejdet i aftalen og derfor bør udgå af aftalen —
            
         TRUFFET FØLGENDE AFGØRELSE:
   Artikel 1
   I artikel 3 i protokol 21 til aftalen foretages følgende ændringer:
   
               1)
            
            
               Punkt. 1.4 (Kommissionens forordning (EF) nr. 3385/94) affattes således:
               »32004 R 0773: Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens artikel 81 og 82 (EUT L 123 af 27.4.2004, s. 18).«
            
         
               2)
            
            
               Teksten til punkt 1.5 (Kommissionens forordning (EF) nr. 2842/98), punkt 1.15 (Kommissionens forordning (EF) nr. 2842/98) og punkt 1.16 (Kommissionens forordning (EF) nr. 2843/98) udgår.
            
         Artikel 2
   Efter artikel 10 i protokol 23 til aftalen indsættes følgende:
   
      »AKTINDSIGT
      
      Artikel 10A
      Når en tilsynsmyndighed giver de parter, som den har tilsendt en klagepunktsmeddelelse, aktindsigt, gælder retten til aktindsigt ikke interne dokumenter hos den anden tilsynsmyndighed eller EF-medlemsstaternes eller EFTA-staternes konkurrencemyndigheder. Retten til aktindsigt gælder heller ikke korrespondance mellem tilsynsmyndighederne, mellem en tilsynsmyndighed og EF-medlemsstaternes eller EFTA-staternes konkurrencemyndigheder eller mellem EF-medlemsstaternes eller EFTA-staternes konkurrencemyndigheder, hvis en sådan korrespondance indgår i den kompetente tilsynsmyndigheds sagsakter.«
   
   Artikel 3
   Teksterne til forordning (EF) nr. 773/2004 på islandsk og norsk, der offentliggøres i EØS-tillægget til Den Europæiske Unions Tidende, er autentiske.
   Artikel 4
   Denne afgørelse træder i kraft den 4. december 2004, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (6), eller den dag, hvor afgørelse nr. 130/2004 truffet af Det Blandede EØS-udvalg den 24. september 2004 træder i kraft, hvis dette sker senere.
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 3. december 2004.
      
         
            På vegne af Det Blandede EØS-udvalg
         
         Kjartan JÓHANNSSON
         
         
            Formand
         
      
   
   
      (1)  EUT L 64 af 10.3.2005, s. 57.
   
      (2)  EUT L 123 af 27.4.2004, s. 18.
   
      (3)  EFT L 377 af 31.12.1994, s. 28.
   
      (4)  EFT L 354 af 30.12.1998, s. 18.
   
      (5)  EFT L 354 af 30.12.1998, s. 22.
   
      (6)  Forfatningsmæssige krav angivet.